Γ.Α.Σ. Ιάλυσος

Ο **Γυμναστικός Αθλητικός Σύλλογος Ιάλυσος** είναι ελληνικό αθλητικό σωματείο το οποίο εδρεύει στην Ιαλυσό. Ιδρύθηκε το 1948, και επίσημα χρώματα του αποτελούν το κόκκινο και το κίτρινο. Η επωνυμία του παραπέμπει στον Ιάλυσο, ήρωα της ελληνικής μυθολογίας.

Από την αγωνιστική περίοδο 2024–2025 το ανδρικό τμήμα ποδοσφαίρου του Γ.Α.Σ. Ιάλυσος αγωνίζεται στο πρωτάθλημα της Α΄ Κατηγορίας Ε.Π.Σ. Δωδεκανήσου. Χρησιμοποιεί ως αγωνιστική έδρα το Οικονομίδειο Δημοτικό Στάδιο Ιαλυσού το οποίο έχει χωρητικότητα 2.000 θέσεων.

## Τμήμα ποδοσφαίρου ανδρών

### Ιστορία
Το 1929, περίοδος κατά την οποία τα Δωδεκάνησα ανήκαν στο Βασίλειο της Ιταλίας, οι κάτοικοι της Ιαλυσού έκαναν πρώτη φορά αίτηση, για αναγνώριση του συλλόγου. Η αίτηση υποβλήθηκε στις 31 Δεκεμβρίου 1929, στην Κεντρική Διοίκηση Χωροφυλακής στη Ρόδο και συνοδευόταν από την ιδρυτική πράξη και από το καταστατικό του συλλόγου. Την αίτηση αναγνώρισης υπέγραψαν οι:

* Καραβόλιας Γεώργιος, Πρόεδρος
* Καϊκης Αντώνιος του Σάββα, Αντιπρόεδρος
* Κουντούρης Γιάννης του Χρήστου, Ταμίας
* Κουντούρης Γιάννης του Γεωργίου, Γραμματέας
* Τζωρτζής Σταμάτης του Γεωργίου, Μέλος
* Κώστας Κωσταντίνος του Γεωργίου, Μέλος
* Στάγκας Στέργος του Μιχαήλ, Μέλος
* Χριστόδουλος Μηνάς του Μηνά, Μέλος

Η πρώτη συγκέντρωση έγινε σε ένα κελί της εκκλησίας και σκοποί του νεοσύστατου σωματείου ήταν η άθληση των νέων και η υλική και ηθική βοήθεια στις άπορες οικογένειες του χωριού. Το καταστατικό του συλλόγου αποτελούταν από 27 άρθρα. Στη συνέχεια ο Διοικητής της Χωροφυλακής, στις 5 Φεβρουαρίου 1930, επέβαλε στην Διοίκηση των νήσων του Αιγαίου την αίτηση, για την ίδρυση του συλλόγου μαζί με πληροφορίες για τα μέλη της προσωρινής διοίκησης.

Η ίδρυση του συλλόγου εγκρίθηκε από τον Διοικητή Χωροφυλακής Δωδεκανήσου. Ωστόσο, στις 19 Φεβρουαρίου 1930 ο γενικός γραμματέας της διοίκησης των νήσων του Αιγαίου, Κριβελλάρι Κουϊρίνο, απαντώντας στον Διοικητή της Χωροφυλακής, αναφέρει ότι την περίοδο αυτή είναι υπό μελέτη ο νέος κανονισμός για τα αθλητικά σωματεία και τον Ροδιακό αθλητισμό γενικότερα και για αυτό παρακαλεί τους υπεύθυνους του συλλόγου να υποβάλλουν νέα αίτηση, όταν ολοκληρωθούν και δημοσιευθούν οι κανονισμοί αυτοί.

Ο Γυμναστικός Αθλητικός Σύλλογος «Ιάλυσος» ιδρύθηκε επίσημα το 1948, περίοδο κατά την οποία τα Δωδεκάνησα περιήλθαν στο Βασίλειο της Ελλάδας. Τα άτομα που αποτέλεσαν την διοίκηση ήταν οι:
* Γιμούκης Αναστάσιος, Πρόεδρος
* Στέργου Εμμανουήλ (δάσκαλος), Μέλος
* Κουντούρης Ηλίας (καθηγητής), Μέλος
* Αργυρίου Παύλος, Μέλος

Την περίοδο 1964–65 αναδείχθηκε πρωταθλητής Ε.Π.Σ. Δωδεκανήσου και προβιβάστηκε στη νεοσύστατη τότε Γ΄ Εθνική, όπου και αγωνίστηκε στα 2 πρώτα προσωρινά πρωταθλήματα των περιόδων 1965–66 και 1966–67. Την περίοδο 1981–82 κατέκτησε ξανά το πρωτάθλημα Α΄ Κατηγορίας Ε.Π.Σ. Δωδεκανήσου και προβιβάστηκε στην Εθνική Ερασιτεχνική Κατηγορία, την τέταρτη τη τάξει κατηγορία, επιστρέφοντας έτσι στα εθνικά πρωταθλήματα. Την περίοδο 1982–83 αγωνίστηκε στην Εθνική Ερασιτεχνική χωρίς ωστόσο να καταφέρει να κερδίσει την παραμονή του.

Την περίοδο 1992–93, η ομάδα κατέκτησε την πρώτη θέση στον όμιλό της, στη Δ΄ Εθνική κατηγορία, κερδίζοντας έτσι την άνοδο στη Γ΄ Εθνική. Την επόμενη περίοδο, 1993–94, μετείχε στον 1ο Όμιλο τερματίζοντας στη δεύτερη θέση με 67 βαθμούς, με αποτέλεσμα την άνοδο στη Β΄ Εθνική. Την περίοδο 1994–95 πραγματοποίησε εντυπωσιακή πορεία, καταλαμβάνοντας την 3η θέση με 57 βαθμούς, 2 βαθμούς πίσω από την Καλαμάτα, χάνοντας για λίγο την άνοδο στην ανώτατη κατηγορία της χώρας.

Η περίοδος 1995–96 δεν ήταν ανάλογη, καθώς η ομάδα γνώρισε τον υποβιβασμό, τερματίζοντας στη 15η θέση με 44 βαθμούς, 1 βαθμό πίσω από τον Παναργειακό, κάτω ακριβώς από τη ζώνη του υποβιβασμού. Έπειτα από δύο περιόδους στη Γ΄ Εθνική, το 1998, η ομάδα επανήλθε στη Β΄ Εθνική κατηγορία, για να επιστρέψει και πάλι στη Γ΄ Εθνική δύο περιόδους αργότερα, το 2000. Μέσα σε ένα χρόνο, η ομάδα βρέθηκε στη Δ΄ Εθνική, έπειτα από 8 αγωνιστικές περιόδους. Την αμέσως επόμενη περίοδο υποβιβάστηκε στα τοπικά πρωταθλήματα της Ε.Π.Σ. Δωδεκανήσου.

Το 2004 επανήλθε στην Δ΄ Εθνική για να επιστρέψει και πάλι στις τοπικές κατηγορίες το 2007. Το 2009 επανήλθε στην Δ΄ Εθνική για ένα χρόνο και υποβιβάστηκε ξανά στα τοπικά πρωταθλήματα. Το 2010 ανακοινώθηκε η συγχώνευση της ομάδας με τον Α.Σ. Αναγέννηση Νήσου Ρόδου, δημιουργώντας τον Γ.Α.Σ. Αναγέννηση – Ιάλυσος. Ένα χρόνο μετά, το 2011, μετονομάστηκε σε «Γ.Α.Σ. Ιάλυσος 1948».

Την περίοδο 2014–15 κατέκτησε το πρωτάθλημα της Α΄ Κατηγορίας Ε.Π.Σ.Δ. γεγονός το οποίο του έδωσε το δικαίωμα να αγωνιστεί στο Πρωτάθλημα Πρωταθλητριών Ε.Π.Σ. 2015, λαμβάνοντας μέρος στον 11ο Όμιλο όπου κατέλαβε την πρώτη θέση, κερδίζοντας έτσι την άνοδο στην Γ΄ Εθνική Κατηγορία.

Τις αγωνιστικές περιόδους 2019–20 και 2020–21 αγωνιζόταν στο τρίτο τη τάξει πρωτάθλημα της Β΄ Εθνικής Κατηγορίας (Football League), με την επωνυμία «**Γυμναστικός Αθλητικός Σύλλογος Ιάλυσος [[Ποδοσφαιρική Ανώνυμη Εταιρεία]]**» και με τον διακριτικό τίτλο «**Γ.Α.Σ. Ιάλυσος [[Ποδοσφαιρική Ανώνυμη Εταιρεία|Π.Α.Ε.]]**».

### Η αγωνιστική πορεία διαχρονικά

#### Σύνολο συμμετοχών στα εθνικά πρωταθλήματα

### Τίτλοι
* **[[Γ΄ Εθνική ποδοσφαίρου ανδρών|Γ΄ Εθνική Κατηγορία]]**
** **Πρωταθλήτρια (2)**: 1997–98, 2018–19
* **[[Δ΄ Εθνική ποδοσφαίρου ανδρών|Δ΄ Εθνική Κατηγορία]]**
** **Πρωταθλήτρια (1)**: 1992–93
* **Α΄ Κατηγορία [[Ένωση Ποδοσφαιρικών Σωματείων Δωδεκανήσου|Ε.Π.Σ. Δωδεκανήσου]]**
** **Πρωταθλήτρια (7)**: 1964–65, 1981–82, 2003–04, 2008–09, 2013–14, 2014–15, 2021–22
* **Κύπελλο [[Ένωση Ποδοσφαιρικών Σωματείων Δωδεκανήσου|Ε.Π.Σ. Δωδεκανήσου]]**
** **Κυπελλούχος (5)**: 1977–78, 2010–11, 2014–15, 2015–16, 2022–23
* **Σούπερ Καπ [[Ένωση Ποδοσφαιρικών Σωματείων Δωδεκανήσου|Ε.Π.Σ. Δωδεκανήσου]]**
** **Κυπελλούχος (2)**: 2010–11, 2013–14

### Οικονομικά και ιδιοκτησιακό
#### Επωνυμία
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

* «**Ιάλυσος [[Ποδοσφαιρική Ανώνυμη Εταιρεία|Π.Α.Ε.]]**» (1994–2001)
* «**Γ.Α.Σ. Ιάλυσος [[Ποδοσφαιρική Ανώνυμη Εταιρεία|Π.Α.Ε.]]**» (2019–2021)

## Τμήμα καλαθοσφαίρισης ανδρών
μικρογραφία|150px|Το έμβλημα του τμήματος μπάσκετ.

Το τμήμα καλαθοσφαίρισης ανδρών του Γυμναστικού Αθλητικού Συλλόγου Ιάλυσος μετέχει στα πρωταθλήματα της Τ.Ε. Ε.Ο.Κ. Δωδεκανήσου. Αγωνίζεται στο  Κλειστό Γυμναστήριο Ιαλυσού.

### Τμήματα υποδομών
Ο σύλλογος λειτουργεί και τμήματα υποδομών, τα οποία συμμετέχουν στις διοργανώσεις της Τ.Ε. Ε.Ο.Κ. Δωδεκανήσου.

Το 2010 μέλη του συλλόγου ίδρυσαν το αθλητικό και πολιτιστικό σωματείο «Π.Α.Ο. Ιάλυσος» το οποίο εστιάζει κυρίως στα τμήματα υποδομών.

## Τμήμα καλαθοσφαίρισης γυναικών
Το τμήμα καλαθοσφαίρισης γυναικών του Γυμναστικού Αθλητικού Συλλόγου Ιάλυσος μετέχει στα πρωταθλήματα της Τ.Ε. Ε.Ο.Κ. Δωδεκανήσου.

## Παραπομπές


Κατηγορία:Αθλητικοί σύλλογοι Ρόδου
Κατηγορία:Ιδρύσεις αθλητικών συλλόγων το 1948
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1948
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης σε άγνωστο έτος
Κατηγορία:Σωματεία Τ.Ε. Ε.Ο.Κ. Δωδεκανήσου